வெற்றி, நீங்கள் செல்லலாம்..சரி, பைத்தனில் நிரல்கள் எழுதுவதற்கு முதலில் உங்களிடம் பைத்தன் மென்பொருள் இருக்கவேண்டும். உங்களிடம் ஏற்கனவே பைத்தன் மென்பொருள் இல்லாவிடின், www.python.org/downloads/ என்ற தளத்தில் பைத்தன் மென்பொருளைத் தரவிறக்கம் செய்துகொள்ளலாம். அண்மையில் பைத்தன் 3.5 வெளிவந்துள்ளது. ஆயினும், பைத்தன் 3இற்கும் பைத்தன் 2இற்கும் இடையில் சில பெரிய வேறுபாடுகள் இருப்பதாலும் நாம் இங்கே பைத்தன் 2.7 பற்றிக் கற்க இருப்பதாலும் உங்கள் இயங்குதளத்திற்குப் பொருத்தமான பைத்தன் 2.7இன் அண்மைய பதிப்பைத் தரவிறக்கம் செய்யுங்கள்..பைத்தனை நிறுவுதல் .பைத்தன் நிரலாக்கம் கற்பதற்கு உங்கள் கணினியில் பைத்தன் நிறுவப்பட்டிருக்கவேண்டியிருப்பதுடன், ஓர் உரைதொகுப்பியும் தேவை. பைத்தனுடன் ஐடில் (IDLE) என்ற உரைதொகுப்பியும் சேர்த்துவழங்கப்படும். அல்லது விண்டோசு (Windows) இயங்குதளத்துடன் இணைந்துவரும் நோட்பேட்டையும் (Notepad) பயன்படுத்தலாம். ஆனால், நோட்பேட்டில் மேலே காட்டியவாறு நிறமூட்டப்பட்ட உரை பயன்படுத்தப்படாததால், பைத்தன் நிரலாக்கத்திற்கு அதனைப் பயன்படுத்துவதைத் தவிர்த்தல் நன்று. ஈமாட்சு (Emacs), விம் (Vim), நோட்பேடு++ (Notepad++) போன்ற உரைதொகுப்பிகளையும் பைத்தன் நிரலாக்கத்திற்குப் பயன்படுத்தலாம்..விண்டோசுப் பயனர்கள் .உங்கள் கணினியில் பைத்தன் ஏற்கனவே நிறுவப்பட்டிருக்கின்றதா என அறிய, கட்டளை செயலழைப்பைத் (Command Prompt) திறந்து (இயக்கு (Run) பட்டியில் cmd எனத் தட்டச்சிட்டும் இதனைத் திறக்கலாம்.), python எனத் தட்டச்சிடுங்கள். 'python' is not recognized as an internal or external command, operable program or batch file. என்ற பதில் கிடைக்குமாயின், நீங்கள் பைத்தனை நிறுவவேண்டும். பைத்தன் நிறுவப்பட்டிருந்தால், திரையில், நிறுவப்பட்டுள்ள பைத்தன் பதிப்புக் காட்டப்படும். பைத்தன் 2.7இன் அண்மைய பதிப்பு நிறுவப்படாதிருந்தால், அதனைத் தரவிறக்கம் செய்து நிறுவிக்கொள்ளுங்கள்.